大阪府

大阪府係日本本州近畿嘅其中一個都道府縣，佢最大城市兼府廳所在地係大阪市，以佢為中心嘅週邊地區都係對日本經濟非常重要嘅重工業密集區。鄰近嘅都道府縣有京都府、兵庫縣、和歌山縣同埋奈良縣。

大阪府係日本國一級行政區入面唯一嘅兩個府嘅其中之一，喺明治維新廢藩置縣嗰陣時，大阪府係由攝津國東部，河內國同埋和泉國等地區組成。

古時叫做「難波」，西南邊鄰近大阪灣，世界知名嘅人工島嶼機場—— 關西國際機場就係喺嗰度，佢都係屬於大阪府嘅管轄範圍。

前任知事係太田房江；現任知事係又係律師又係電視藝人嘅橋下徹。

政區 
 大阪府有兩個政令都市，分別係大阪市同埋堺市，加埋其他城市一共有成 33 市、 24 區、 5 縣、 9 町同埋 1 村。

大阪市：
 都島區、福島區、此花區、西區、港區、大正區、天王寺區、浪速區、西淀川區、東淀川區、東成區、生野區、旭區、城東區、阿倍野區、住吉區、東住吉區、西成區、淀川區、鶴見區、住之江區、平野區、北區、中央區
 堺市：
 堺區、中區、東區、西區、南區、北區、美原區
 其他市：
 岸和田市、豐中市、池田市、吹田市、泉大津市、高槻市、貝塚市、守口市、枚方市、茨木市、八尾市、泉佐野市、富田林市、寢屋川市、河內長野市、松原市、大東市、和泉市、箕面市、柏原市、羽曳野市、門真市、攝津市、高石市、藤井寺市、東大阪市、泉南市、四條畷市、交野市、大阪狹山市、阪南市

三島郡：島本町
 豐能郡：豐能町、能勢町
 泉北郡：忠岡町
 泉南郡：熊取町、田尻町、岬町
 南河內郡：太子町、河南町、千早赤阪村

大阪府政府

日本政區